**สัญญาปกปิดความลับและทดลองใช้ระบบ**

**Non-Disclosure and Software Trail Agreement**



**สัญญาปกปิดความลับและทดลองใช้ระบบ**

**Non-Disclosure Agreement and Software Trail Agreement**

สัญญาฉบับนี้ทำขึ้น เมื่อวันที่ ..............................................ณ....................................................ระหว่าง ผู้ประกอบการ (ร้านอาหาร/ โรงแรม) .................................................. โดย (นาย/ นาง/ นางสาว) ..........................................................ตำแหน่ง .................................................. ซึ่งต่อไปนี้ในสัญญานี้จะเรียกว่า “ผู้ประกอบการ” ฝ่ายหนึ่ง กับ บริษัท ไอออเดอร์ (ประเทศไทย) จำกัด โดย นายณกร อินทร์พยุง ตำแหน่ง ที่ปรึกษา เลขที่ 79/528 ถนนแสนสุข ตำบลแสนสุข อำเภอเมืองชลบุรี จังหวัดชลบุรี 20130 ซึ่งต่อไปในสัญญานี้จะเรียกว่า “บริษัทไอออเดอร์” อีกฝ่ายหนึ่ง คู่สัญญาได้ตกลงกันมีข้อความดังต่อไปนี้

ข้อมูลหรือเอกสารใด ๆ ที่ได้เปิดเผยให้แก่บริษัทไอออเดอร์ ตามสัญญานี้ โดยผู้ประกอบการหรือโดยบุคคลอื่นในนามของผู้ประกอบการ และให้รวมถึงแต่ไม่จำกัดเฉพาะ

1. ข้อมูลใด ๆ ที่ได้มาด้วยวิธีการศึกษาหรือการวิเคราะห์
2. ข้อมูลใด ๆ ที่เกี่ยวข้องกับธุรกิจ การดำเนินการ กระบวนการ ผลประกอบการ แผนงาน ความชำนาญในธุรกิจ สิทธิในการออกแบบ ความลับทางการค้า โปรแกรมซอฟแวร์ โอกาสในทางการตลาดหรือทางธุรกิจ แต่ไม่รวมถึงส่วนใด ๆ ของข้อมูลที่ถูกเปิดเผยด้วยเหตุผลดังต่อไปนี้

(2.1) เป็นหรือกลายเป็นความรู้สามัญทั่วไป อันปราศจากการผิดสัญญาฉบับนี้โดยบริษัทไอออเดอร์

(2.2) บริษัทไอออเดอร์ แสดงให้เห็นได้ว่า

(2.2.1) บริษัทไอออเดอร์ ได้ครอบครอง หรือรับรู้ข้อมูลด้วยการให้หรือบันทึกลงในแฟ้มข้อมูลหรือในคอมพิวเตอร์ หรือสื่อบันทึกอื่นใดก่อนที่จะได้รับข้อมูลนั้นมาจากผู้ประกอบการ และมิใช่เป็นการที่บริษัทไอออเดอร์ ได้รับข้อมูลนั้นมาจากผู้ประกอบการภายใต้สัญญารักษาความลับ หรือ

(2.2.2) บริษัทไอออเดอร์ ได้พัฒนาข้อมูลนี้ขึ้นเอง ไม่ว่าในช่วงระยะเวลาใด ๆ อย่างอิสระ ปราศจากข้อมูลที่ถูกเปิดเผยโดยผู้ประกอบการ

(2.3) บริษัทไอออเดอร์ ได้มีไว้ หรือได้รับข้อมูลมาจากแหล่งข้อมูลอื่นนอกเหนือจากผู้ประกอบการโดยปราศจากการผิดข้อสัญญาเรื่องการรักษาความลับ หรือเรื่องการห้ามใช้โดยบริษัทไอออเดอร์ หรือโดยแหล่งข้อมูลดังกล่าวนั้น หรือ

(2.4) ข้อมูลที่ถูกเปิดเผยโดยบริษัทไอออเดอร์ โดยได้รับอนุญาตจากผู้ประกอบการเป็นลายลักษณ์อักษรก่อนล่วงหน้า

**หน้าที่ของบริษัทไอออเดอร์**

1. บริษัทไอออเดอร์ จะเก็บรักษาข้อมูลไว้เป็นความลับตามข้อกำหนดและเงื่อนไขของสัญญานี้ โดยบริษัทไอออเดอร์ ไม่มีสิทธิเปิดเผยข้อมูลความลับแก่บุคคลอื่นใด เว้นแต่ ได้รับอนุญาตเป็นลายลักษณ์อักษรจากผู้ประกอบการ และบริษัทไอออเดอร์ จะต้องใช้ข้อมูลความลับเฉพาะเพื่อการดำเนินการตามวัตถุประสงค์ของสัญญาฉบับนี้เพื่อประโยชน์ของผู้ประกอบการเท่านั้น
2. บริษัทไอออเดอร์ อาจเปิดเผยข้อมูลความลับให้แก่บุคคลอื่นได้เฉพาะกรณีดังต่อไปนี้
   1. เปิดเผยแก่ผู้บริหาร คณะกรรมการบริหารบริษัทไอออเดอร์ ลูกจ้าง เจ้าหน้าที่ พนักงาน หรือที่ปรึกษาทางวิชาชีพของบริษัทไอออเดอร์ เฉพาะผู้ซึ่งมีหน้าที่เกี่ยวข้องกับการดำเนินการตามข้อตกลงนี้เท่านั้น หรือ
   2. เปิดเผยเพื่อปฏิบัติตามบัญญัติแห่งกฎหมาย คำสั่งศาล หรือหน่วยงานราชการที่เกี่ยวข้องทั้งนี้ กรณีดังกล่าวบริษัทไอออเดอร์ มีหน้าที่เปิดเผยต้องแจ้งให้ผู้ประกอบการทราบทันทีที่บริษัทไอออเดอร์ ได้รับหมายศาล หรือคำสั่งดังกล่าว
   3. เปิดเผยข้อมูลที่เป็นที่ล่วงรู้แก่สาธารณชนทั่วไปอยู่แล้ว ซึ่งมิได้เป็นผลมาจากการฝ่าฝืนข้อตกลงในการรักษาความลับกับผู้ประกอบการ
3. บริษัทไอออเดอร์ จะต้องไม่จัดทำสำเนาหรือบันทึกข้อมูลความลับ เว้นแต่ มีความจำเป็นเพื่อการดำเนินการตามวัตถุประสงค์ของสัญญาฉบับนี้เพื่อประโยชน์ของผู้ประกอบการเท่านั้น
4. บริษัทไอออเดอร์ จะดูแลรักษาและป้องกันข้อมูลความลับ โดยใช้ความระมัดระวัง และจัดให้มีมาตรการที่จำเป็นและเหมาะสมในการรักษาความลับของข้อมูลความลับ รวมทั้งรับประกันว่าจะให้ความคุ้มกันอย่างพอเพียง เพื่อไม่ให้มีการนำข้อมูลความลับนั้นไปเปิดเผยโดยมิได้รับอนุญาต หรือนำไปทำสำเนาหรือนำไปใช้
5. บริษัทไอออเดอร์ จะต้องแจ้งให้ผู้บริหาร กรรมการ ลูกจ้าง เจ้าหน้าที่ พนักงาน หรือที่ปรึกษาของบริษัทไอออเดอร์ ที่มีหน้าที่เกี่ยวข้องกับการดำเนินการตามข้อตกลงนี้ให้ทราบว่าข้อมูลนี้เป็นความลับและดูแลให้บุคคลดังกล่าวปฏิบัติตามข้อตกลงนี้อย่างเคร่งครัด รวมทั้งต้องใช้หรือเก็บรักษาข้อมูลดังกล่าวตามเงื่อนไขที่กำหนดไว้ในข้อตกลงนี้
6. บริษัทไอออเดอร์ จะต้องบอกกล่าวให้ผู้ประกอบการทราบทันที หากทราบว่าข้อมูลความลับถูกเปิดเผยหรือตกอยู่ในความครอบครองของบุคลากรภายนอกที่ไม่ได้รับอนุญาต หรือไม่มีสิทธิ

**การทดลองใช้ระบบ**

ภายใต้สัญญาฉบับนี้ ผู้ประกอบการตกลงที่จะทดลองใช้ระบบไอออเดอร์ (iOrder : Smart Supply Chain) เป็นระยะเวลา **วัน** นับจากวันที่ลงนามในสัญญา โดยที่บริษัทไอออเดอร์ จะให้คำปรึกษาและสนับสนุนอุปกรณ์ที่จำเป็นสำหรับการใช้งาน ตลอดช่วงเวลาการทดลองใช้ระบบ โดยมีรายละเอียดอุปกรณ์ตามเอกสารแนบ (**ใบยืมอุปกรณ์**)

หนังสือสัญญานี้ทำขึ้นไว้ 2 ฉบับ มีข้อความตรงกัน ผู้ประกอบการถือไว้ 1 ฉบับ และบริษัทไอออเดอร์ ถือไว้ 1 ฉบับ ทั้งสองฝ่ายได้อ่านเข้าใจข้อความในสัญญานี้โดยตลอดแล้วเห็นว่าถูกต้องตามวัตถุประสงค์ทุกประการ จึงได้ลงลายมือชื่อไว้เป็นหลักฐาน

ลงชื่อ ............................................................ ลงชื่อ ...............................................................

( ) (นายณกร อินทร์พยุง) ผู้ประกอบการ ที่ปรึกษา บริษัทไอออเดอร์ (ประเทศไทย) จำกัด

ลงชื่อ ............................................................ พยาน ลงชื่อ ............................................................ พยาน

( ) ( )



**บริษัท ไอออเดอร์ (ประเทศไทย) จำกัด**

79/528 ต.แสนสุข อ.เมือง จ.ชลบุรี 20130

**ใบยืมอุปกรณ์**

**วันที่ออกเอกสาร ..........................................................**

|  |  |  |  |  |  |
| --- | --- | --- | --- | --- | --- |
| **ลำดับ** | **อุปกรณ์** | **รายละเอียด** | **จำนวน** | **ราคา/หน่วย** | **จำนวนเงิน** |
| 1 | Tablet | Samsung Galaxy Tab A ขนาด 7 นิ้ว | 1 | 5,900 | 5,900 |
| 2 | Printer | Epson Thermal M30 Printer | 1 | 13,375 | 13,375 |
| 3 | Tablet Holder | Remax Tablet holder | 1 | 350 | 350 |
| 4 | T-Stand | Stand ประชาสัมพันธ์ตามจำนวนห้องพัก | 50 | 70 | 3,500 |
|  | | | | รวมเป็นเงิน | 23,125 |

ชื่อผู้ประกอบการ………………………………………………………………………………………..เบอร์โทรติดต่อ……..…………………………………

เพื่อทดสอบการใช้งานให้กับ (ร้านอาหาร/ โรงแรม) ....................................................................................................................

กำหนดระยะเวลาในการยืมอุปกรณ์ ตั้งแต่วันที่ …………………………..……………….. ถึงวันที่ ………………………….………………………

ชำระค่ามัดจำอุปกรณ์ เป็นจำนวนเงิน (บาท) ………………………………………………………………………………………………………………

หากผู้ยืมอุปกรณ์ไม่สามารถนำส่งอุปกรณ์คืนได้ตามวันเวลาที่ระบุในเอกสารนี้ หรืออุปกรณ์มีสภาพไม่สมบูรณ์/ เสียหาย ทางผู้ยืมอุปกรณ์ยินยอมที่จะรับผิดชอบความเสียหาย โดยสามารถจัดทำ Invoice และเรียกเก็บเงินได้ทันที

**ผู้ให้ยืม ผู้ยืม**

บริษัท ไอออเดอร์ (ประเทศไทย) จำกัด

........................................................... ..........................................................

( ) ( )

พนักงานขาย ผู้ประกอบการ

วันที่ …...….................... วันที่ ............................

\* กรุณาแนบสำเนาบัตรประชาชนพร้อมเซ็นต์รับรองสำเนาถูกต้องของผู้ยืมอุปกรณ์